Saarbrücken

Saarbrücken (luxemburgsce Saarbrécken,  Sarrebruck) je wulkoměsto z něhdźe 180.000 wobydlerjemi na juhozapadźe Němskeje a krajna stolica zwjazkoweho kraja Posaarska. Je nimo toho najwjetše město a scyła jeničke wulkoměsto w Posaarskej, kaž tež jeje politiske, hospodarske a kulturne srjedźišćo. Mjez 1947 a 1957 bě Saarbrücken tež stolica awtonomneho stata Posaarska.

Město leži w šěrokej dolinje rěki Saar. Městnostne mjeno Saarbrücken nima ničo z mostami činić, ale je keltiskeho pochada. Při tym woznamjeni Sara „běžaca woda“ a Briga „wulki kamjeń“. Prěni hród na teritoriju dźensnišeho města bu na wulkej skale při Saarje natwarjeny.

Stolica Posaarskeje ma mjezynarodne lětanišćo a wot lěta 1948 tež swójsku uniwersitu.

 Wobrazarnja 

 Žórła 

 Wotkaz 

Kategorija:Němska krajna stolica
Kategorija:Město w Posaarskej
Kategorija:Sydlišćo při Saarje